**ДОКЛАД**

**за извършена проверка в обект: „Винарска изба“, с местонахождение – област Пловдив, общ. Родопи, с. Устина, ул. „Никола Петков“ № 51, стопанисван от „Домейн Юстина“ ЕООД.**

На основание План за контролната дейност за 2021 г. на РИОСВ – Пловдив, утвърден от Министъра на околната среда и водите, Заповеди № РД-24 от 05.02.2021г., № РД-257 от 26.10.21г. и № РД-261 от 28.10.2021г. на Директора на РИОСВ-Пловдив е извършена комплексна проверка на 05.11.2021 г. във „Винарска изба”, с местонахождение област Пловдив, общ. Родопи, с. Устина, ул. „Никола Петков“ № 51, стопанисвана от „Домейн Юстина“ ЕООД.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закон за управление на отпадъците, Закон за водите и Закон за чистотата на атмосферния въздух,

**II. Проверени инсталации:**

Обектът „Винарска изба”, собственост на „Домейн Юстина“ ЕООД е разположен в землището на с. Устина, ул. „Никола Петков“ № 51.

Извършена е проверка на:

* приемна площадка;
* ферментационно отделение;
* бутилиращо отделение;
* бъчвено отделение;
* склад за готова продукция;
* хладилно-компресорни съоръжения;

**III. Констатации от проверката по компоненти и фактори:**

**1. *Фактор „Отпадъци”***

За генерираните от дейността отпадъци, дружеството е извършило класификация и притежава утвърдени от Директора на РИОСВ-Пловдив работни листове за класификация на отпадъци съгласно изискванията на Наредба № 3/2004г. Дружеството е осигурило места и съдове обозначени с табели за съхранение на генерираните отпадъци до предаването им на лица притежаващи съответните документи за последващо третиране. Представи се договор с „Еко скрап трейд“ ЕООД, за предаване на образуваните от дейността отпадъци. Дружеството води отчетност за образуваните производствени отпадъци в електронната система НИСО към ИАОС-София. Годишният отчет по отпадъци за 2020г. е изпратен до ИАОС-София с вх. № 10742/31.03.2021г.

Дружеството пуска на пазара опаковани стоки след употребата на които се образуват масово разпространени отпадъци от опаковки. Представи се договор № 1729/19.07.2012г. с „Булекопак България“ АД, за поемане на задължение по оползотворяване на отпадъци от опаковки, както и Удостоверение, че дружеството участва в колективна система по чл. 14, ал. 2, т. 2 от ЗУО и по чл. 28, т. 1 от Наредбата за опаковките и отпадъците от опаковки. Представиха се месечни справки-декларации по приложение № 15 от Наредба за определяне на реда и размера за заплащане на продуктова такса и счетоводни документи за заплатено възнаграждение към организацията.

**2. *Компонент „Атмосферен въздух“***

За производствените нужди в обекта се експлоатират 2 броя стационарно хладилно оборудване, работещи с фреон R 404A в количество около 29 кг. и хладилен агент R 410А в количество 12 кг. Представиха се досиета на системите изготвени в съответствие с образеца по приложение № 3 към чл. 29, ал. 1 от Наредба № 1/2017г. , с нанесени проверки за течове от лицензирани лица. Системите са етикирани съгласно чл. 12 от Регламент (ЕС) № 517/2014г. В срока до 15.02.2021г. в РИОСВ-Пловдив е представен обобщен отчет по приложение № 9 към чл. 35, ал.1 от Наредба №1/2017г. за ползваните инсталации. Дейността на обекта не е свързана с дестилация на ферментационни продукти и не се използва горивен източник.

**3. *Компонент „Води„***

На обекта се формират три потока отпадъчни води - производствени води от измиване на технологичното оборудване и производствените помещения; битово-фекални води, които се отвеждат за пречистване в локално пречиствателно съоръжение и чрез дъждовната площадкова канализация се включват за заустване в уличен канализационен клон на с. Устина. Дружеството „В и К“ ЕООД не експлоатира канализационната мрежа на населеното място. Не е представен договор със собственика на уличната канализационна мрежа, в която са включени отпадъчните води образувани в обекта.

**IV. Предписания, срокове за изпълнение, отговорници.**

С цел спазване на екологичното законодателство на оператора са дадени следните предписания с конкретен срок и отговорник:

1. Да се представи в РИОСВ-Пловдив Договор със собственика на уличната канализационна мрежа на с. Устина, в която са заустени отпадъчните води образувани в обекта.

Срок: 15.11.2021г.

Отговорник: Управител.

**V. Съответствие, последващ контрол**

Даденото предписание е изпълнено в срок.

**УТВЪРДИЛ:**

**ИВАЙЛО ЙОТКОВ**

*Директор на РИОСВ - Пловдив*